Beverly Hills

Beverly Hills on linn Ameerika Ühendriikides California osariigis Los Angelese maakonnas. Seda ümbritsevad Los Angeles ja West Hollywood. 

Beverly Hills sai linnaõigused 28. jaanuaril 1914. Linn on saanud nime Beverly Farmsi piirkonna järgi Beverly linnas Massachusettsi osariigis.

Beverly Hills on tuntud luksusliku kultuuri ja kuulsate elanike poolest, kelle seas on tippjuhte, kunstnikke, filmistaare. Samuti paikneb seal tuntud luksuspoodide piirkond Rodeo Drive.

Linna pindala on 14,79 km². 2020. aastal oli seal 32 701 elanikku. Beverly Hills asub keskmiselt 79 m kõrgusel merepinnast.

Beverly Hillsi järgi on saanud pealkirja teleseriaal "Beverly Hills, 90210".

Viited

Välislingid 

 Koduleht

California linnad